نور : بدات بالغداء هو الاول طالب ليها طاجين الدجاج بالفريت قلبات الانترنيت حيت مكتعرفش الطواجن..نصباتو سدات عليه..مشات لاليست ..وقرات خاصها تصبن الحوايج ..طلعات للبيت زاين جمعات حوايجو كاملين هبطاتهم لبيت الغسيل..ورماتهم فلاماشين وخلاتهم...زاين كان مشا بيجري...مشات طلعات لبيتو نضماتو وقادات الفراش طوات الحوايج ورداتهم لبلايصهم....مسحات المرايات والزاج سخفوها مع الزاج طويل وعريض مكتوصلش بقات غير كتنقز...تفكرات الغدا وهبطات كتجري وزلقات فالدرجة الاخيرة ..وناضت شادة مسعودة الفيلا كبيرة وهي كتجري فيها غير بوحدها...دخلا لكوزينة كتغبن وكتدعي فزاين...روات الطاجين حيت نشف قلبات الدجاج لقاتو باقي خاصو الطياب..نقات بطاطا ودارتها تقلى...ومشات لاليست ضربات على داكشي لي دارت ولقات داكشي باقي طويل...مشات للحوايج حيدات البويض ولاحت اللوان وخرجات نشراتهم...عاودات دخلات قلبات بطاطا وجبداتها حطاتها تنشف بالجنب ..ولاحت الزيتون فالطاجين خلاتو شوية وطفات عليه ..زاين رجع دخل عندها لقاها كتجفف الكوزينة بدات بيها هي الاولى..